Team Fortress 2

Team Fortress 2 je tímová akčná hra pre viac hráčov z pohľadu prvej osoby vytvorená spoločnosťou Valve Corporation. Ide o pokračovanie hry Team Fortress Classic. Prvýkrát bola zverejnená ako súčasť balíku hier s názvom The Orange Box 10. októbra 2007 pre Windows a Xbox 360 a neskôr v krabicovej verzii alebo online cez distribučnú službu Steam. Hra je momentálne zdarma k stiahnutiu na Steame. Hlavnými vývojármi sú John Cook a Robin Walker, ktorý boli zároveň aj dizajnéri pôvodnej modifikácie Team Fortress pre Quake v roku 1996. V júni 2011 bola hra pre PC a MAC uvoľnená zdarmaTeam Fortress 2 je nyní zdarma a jej chod je podporovaný tzv. mikrotransakciamiMann Co. Store.

 Predmety 
Predmety, medzi ktoré patria nové zbrane, klobúky (iba kozmetický účinok) a taunty.

Niektoré predmety môžu náhodne padnúť pri hraní, ale ďalšie predmety sú k dispozícií iba za peniaze, alebo výmenou. Niektoré unikátne predmety hráč môže dostať aj plnením úloh. (achievementov)

 Postavy 
V tejto hre je celkom deväť herných postáv, ktoré sa delia do troch skupín - obranná, útočná a podporná.

 Útočná skupina 
 Scout 
 Scout (prieskumník) je Američan (je z Bostonu) a je narýchlejšia postava v hre. Ako jediný má dvojitý skok, pri použití určitej zbrane (Atomizer) môže mať aj trojitý. Scout má však málo životov, takže ho každý môže veľmi jednoducho zabiť. Jeho základnou zbraňou na strednú vzdialenosť je pištoľ, na krátku potom používa brokovnicu a bejzbalovú pálku.

 Soldier 
 Soldier (vojak) je Američan a má raketomet a brokovnicu na strednú a dlhšiu vzdialenosť, lopata mu potom slúži na kratšiu vzdialenosť. Jeho výhodou je množstvo životov a schopnosť skákať vyššie pomocou vystrelenia rakety pod seba (Rocket Jump), nevýhodou je jeho rýchlosť (skôr pomalosť).

 Pyro 
 Záhadná postava bez známeho pôvodu s maskou kryjúcou pravú tvár pod ktorou vidí svet z dúhy (Pyroland). Pyro sa narodil ako zabijak s plameňometom,brokovnicou (alebo pištoľou na svetlice) a sekerou určenou pre okamžitú smrť. Cez jeho masku mu nie je rozumieť, čo je v hre používané ako vtip. Naviac dokáže odraziť Soldierove rakety, bomby, Sniperove šípy a iné projektily sekundárnou streľbou svojho plameňometu.

 Obranná skupina 
 Demoman 
 Je Škót, ktorý má prekliate oko a nejde vyliečiť, zameriava sa hlavne na výbušné zbrane, granátomet a vrhač špeciálnych bômb (sticky bomb launcher), ktoré sa dokážu prilepiť na takmer hocijaký povrch a na povel odpáliť. Na krátku vzdialenosť poslúži rozbitá fľaška od whiskey (alebo meč, sekera). Vďaka jeho lepkavým bombám dokáže robiť väčšie skoky (Sticky Jump) podobne ako Soldier.

 Heavy 
 Heavy (Heavy Weapons Guy) je zo Sovietskeho zväzu, je veľmi silný, ale zároveň je najpomalšou postavou v hre. Ak spolupracuje s Medicom, môže byť veľmi ťažko zastaviteľný. Jeho hlavnou zbraňou je rotačný guľomet, ktorému hovorí Sasha, ďalej používa brokovnicu a svoje päste.

 Engineer 
 Engineer (inžinier) je z Texasu a je expert prevažne na stavanie tzv. Sentry gun (automatická strelňa) a Dispenserov (dáva spoluhráčom muníciu a životy), Engineerovi dáva metal (železo/kov)). Jeho hlavnou zbraňou je brokovnica a sekundárnou zbraňou je malá pištoľ, na blízko útočí svojím kľúčom, ktorý vie aj opravovať a vylepšovať svoje aj spojenecké budovy. Tímu pomáha tiež tým, že stavia teleporty, aby mohli byť na bojisku čo najskôr. K stavbe budov potrebuje železo (kov). Jeho nevýhodou je malý počet životov.

 Podpora 
 Medic 
 Medic (doktor) je Nemec, ktorý sa zameriava hlavne na liečenie hráčov vo svojom tíme pomocou "Medi-Gunu" (je viac typov). Po určitej dobe liečenia môže dať Medic inému hráčovi "UberCharge", ktorý zaistí nesmrteľnosť na osem sekúnd. Na útok na diaľku používa špeciálnu zbraň, ktorou strieľa injekcie, na blízko používa lekársku pílu na rezanie kostí. Ostatné triedy volajú Medica stlačením klávesy E.

 Sniper 
 Sniper (odstreľovač) sa narodil na Novom Zélande ale vyrástol v Austrálii a je skvelý na dlhšiu vzdialenosť. Pomocou svojej sniperky môže dávať headshot, takže jednou ranou zabije hocijakého nepriateľa. Detailný popis herných tried - Sniper [online]. 2FORT, rev. 2010-08-12, [cit. 2011-06-28]. Ďalej má ešte SMG (samopal) a Kukri (mačeta).

 Spy 
 Spy (špión) je Francúz, ktorý sa môže pomocou svojich hodiniek stať na desať sekúnd neviditeľným a tým sa dostať nepriateľovi na základňu. Nevýhoda jeho neviditeľnosti je, že pri nej nemôže útočiť, tlačiť vozíky s bombou, nosiť nepriateľské kufríky ani zabrať kontrolný bod. Ďalej nosí aj nôž, ktorým pri zásahu zozadu spôsobuje okamžitú smrť Detailní popis herných tried - Spy [online]. 2FORT, rev. 2010-08-12, [cit. 2011-06-28].(tzv. backstab). Môže sa prevliecť za akéhokoľvek nepriateľského hráča a dokáže tak spliesť aj nepriateľského Medica, aby ho liečil. Na dlhšiu vzdialenosť používa revolver. Spy dokáže Engineerove budovy zničiť pomocou svojho sapperu.

 "Meet the..." videá 
Spoločnosť Valve vytvorila 9 videí, ktoré popisujú vzhľad a vlastnosti všetkých postáv zastúpených v hre Team Fortress 2. Tieto videá sú dostupné na YouTube:
 Meet the Pyro.
 Meet the Medic.
 Meet the Spy.
 Meet the Sniper.
 Meet the Scout.
 Meet the Demoman.
 Meet the Engineer.
 Meet the Soldier.
 Meet the Heavy.

 Referencie 

 Externé odkazy 
 Oficiálá webstránka
 Orange Box na Steame
 Oficiálne TF2 wiki
 Český portál venovaný TF2

 Zdroj 

Kategória:Valve Corporation
Kategória:First-person shooter
Kategória:Hry pre Linux
Kategória:Hry pre Mac OS X
Kategória:Hry pre PlayStation 3
Kategória:Hry pre Windows
Kategória:Hry pre Xbox 360
Kategória:Počítačové hry z 2007
Kategória:Počítačové hry